**Питање бр.1**

Поштовани,

У оквиру, oтвореног поступка за доделу концесије јавне услуге поверавање обављања делатности градског и приградског превоза путника на територији града Краљева, на страни 11/74 конкурсне документације тачка 4. написали сте као обавезан доказ:

Копија важеће лиценце за домаћи линијски превоз путника издату од стране министарства надлежног за послове саобраћаја, као и извод из регистра лиценци за превоз путника у друмском саобраћају

Питање: Да ли уместо ових документана може да се достави Привремено решење које такође издаје Министарство саобраћаја?

**Одговор на питање бр. 1:**

Наручилац ће прихватити и важеће привремено решење.

**Питање бр. 2**

На страни 70/74 конкурсне документације – ОБРАЗАЦ 10, захтевали сте да власник возила потпише изјаву:

ИЗЈАВА власника аутобуса о расположивости аутобуса

Изјављујемо да су наведена возила наше власништво и да ће превозник имати право да користи наведена возила целокупни период трајања уговора који износи 10 година, те да ово право коришћења возила нећемо отказати без претходне сагласности града Краљева.

Проблем је што лизинг куће неће да потпишу овако формулисану изјаву.

Питање: Да ли може да се изврши измена изјаве у делу у којем се тражи сагласност града Краљева?

Мислимо да је молба сврсисходна јер је понуђач и даље дужан да одржава структуру возила у складу са конкурсном документацијом уколико лизинг кућа повуче своје возило због неплаћања рата лизинг кући.

**Одговор на питање бр. 2:**

Наручилац прихвата предлог заинтересованог лица и измениће конкурсну документацију, с тим да се стари образац изјаве и даље може користити.